Source: https://www.najpravo.sk/rady-a-vzory/vzory-zalob-a-zmluv/u/zmluva-na-umyvanie-motorovych-vozidiel-vzor.html
Timestamp: 2020-01-27 09:37:13+00:00
Document Index: 2176011

Matched Legal Cases: ['§ 269', '§ 420', '§ 427', '§ 45', 'súd ', 'súd ']

Zmluva na umývanie motorových vozidiel (vzor) | U | Najprávo.sk - najlepší právny poradca
meniny má Bohuš , zajtra Alfonz
Zmluva na umývanie motorových vozidiel (vzor)
1.3. 2011, 20:58 | Monika Kiklicová
na umývanie motorových vozidiel
(ďalej len „Dodávateľ")
(ďalej len „Odberateľ")
sa dohodli na Zmluve o umývaní motorových vozidiel podľa ustanovenia § 269 ods. 2 Obchodného zákonníka (ďalej len „Zmluva") v nasledovnom znení:
Predmetom tejto Zmluvy je záväzok Dodávateľa zabezpečiť Odberateľovi umývanie motorových vozidiel, záväzok odberateľa zaplatiť Dodávateľovi cenu za umývanie podľa podmienok určených v tejto Zmluve a určenie práv a povinností zmluvných strán pri umývaní motorových vozidiel.
Miestom vykonania umývania je autoumyváreň Dodávateľa, nachádzajúca sa v areáli v užívaní Dodávateľa v................
III. Platnosť a účinnosť zmluvy
Táto zmluva sa uzatvára na dobu neurčitú, platnosť a účinnosť nadobúda dňom jej podpisu oboma zmluvnými stranami.
IV. Práva a povinnosti Dodávateľa
Dodávateľ sa zaväzuje zabezpečiť Odberateľovi umývanie vozidiel v autoumyvárni určenej v tejto Zmluve podľa požiadaviek Odberateľa.
Dodávateľ zodpovedá v plnom rozsahu za škodu spôsobenú Odberateľovi, ak ku škode došlo v súvislosti s konaním Dodávateľa, jeho zamestnancami, inými osobami vykonávajúcimi činnosť pre Dodávateľa, ktorým Dodávateľ umožnil prístup k motorovým vozidlám Odberateľa. Dodávateľ nezodpovedá Odberateľovi za škodu, ak k nej došlo v súvislosti s plnením povinností Dodávateľa uložených mu zákonom.
Odberateľ sa zaväzuje dodržiavať všeobecne záväzné právne predpisy v oblasti ochrany životného prostredia, bezpečnosti práce, hygieny a požiarnej ochrany.
V. Práva a povinnosti Odberateľa
Odberateľ sa zaväzuje zaplatiť Dodávateľovi za umývanie motorových vozidiel podľa podmienok určených v tejto Zmluve.
Odberateľ je oprávnený pohybovať sa v areáli Dodávateľa len v priestoroch autoumyvárne a to len po dobu nevyhnutne nutnú na odovzdanie vozidla na umývanie.
Odberateľ je povinný dodržiavať pokyny obsluhy autoumyvárne alebo pracovníka ochrany majetku a osôb (strážnej služby) Dodávateľa.
Odberateľ je povinný písomne oznámiť Dodávateľovi akékoľvek zmeny týkajúce sa miesta podnikania, obchodného mena, právnej formy atď.
Odberateľ sa zaväzuje v areáli Dodávateľa a na prístupových plochách a komunikáciách dodržiavať dopravné značenie Dodávateľa a ustanovenia zák. č. 315/1996 Z. z. o premávke na pozemných komunikáciách v znení neskorších predpisov. V areáli Dodávateľa a na prístupových plochách a komunikáciách je zakázané vykonávanie akýchkoľvek iných činností nesúvisiacich s predmetom tejto Zmluvy.
Odberateľ zodpovedá v plnom rozsahu za škodu podľa ustanovení § 420 a nasl. Občianskeho zákonníka a osobitne za škodu spôsobenú prevádzkou dopravných prostriedkov podľa ustanovenia § 427 a nasl. Občianskeho zákonníka, ďalej za škodu spôsobenú svojimi zamestnancami a inými osobami vykonávajúcimi činnosť pre Odberateľa v areáli Dodávateľa.
Odberateľ nie je oprávnený prepravovať do autoumyvárne iné osoby, ani svojich zamestnancov bez predchádzajúceho súhlasu Dodávateľa okrem vodičov vozidiel. Odberateľ a iné osoby vykonávajúce činnosť pre Odberateľa sú oprávnené pohybovať sa v priestoroch areálu Dodávateľa, na prístupových plochách a komunikáciách len v rozsahu nevyhnutnom na pristavenie vozidla do autoumyvárne. Porušenie povinností Odberateľa uvedených v tomto bode sa považuje za podstatné porušenie Zmluvy.
Cena za umývanie je podľa platného cenníka Dodávateľa dodatok č. 1 .
Zmluvné strany sa dohodli, že suma za umývanie motorových vozidiel bude fakturovaná
Dodávateľom Odberateľovi dva krát mesačne (k 15. dňu a 30, resp. 31. dňu príslušného kalendárneho mesiaca) na základe faktúry, ktorú vystaví Dodávateľ. Výsledná suma uvedená na faktúre bude v €. Dodávateľ vystaví faktúru do 5 pracovných dní po uplynutí vyššie uvedených dátumov.
Zmluvné strany si dohodli lehotu splatnosti faktúry v dĺžke 14 dní odo dňa jej doručenia.
Vyúčtovaná suma je splatná na účte Dodávateľa uvedenom v tejto Zmluve, za úhradu sa považuje pripísanie celej vyúčtovanej sumy na účet Dodávateľa. Odberateľ uvedie pri platbe ceny za účelom identifikácie prijatej platby Dodávateľom číslo faktúry ako variabilný symbol platby.
Zmluvné strany sa dohodli, že Dodávateľ je oprávnený účtovať Odberateľovi úrok z omeškania vo výške 0,05 % z dlžnej sumy za každý deň omeškania so splnením povinnosti uhradiť peňažné záväzky z tejto Zmluvy. Omeškanie so splnením povinnosti platiť vyúčtovanú sumu za umývanie motorových vozidiel po lehote splatnosti faktúry vystavenej Dodávateľom sa považuje za podstatné porušenie Zmluvy.
VII. Zánik zmluvy
Zmluvu je možné ukončiť kedykoľvek písomnou dohodou zmluvných strán.
Zmluvu môže vypovedať ktorákoľvek zo zmluvných strán z akéhokoľvek dôvodu alebo bez udania dôvodu v jednomesačnej výpovednej lehote, ktorá začína plynúť prvým dňom mesiaca nasledujúceho po mesiaci, v ktorom bola výpoveď doručená druhej zmluvnej strane.
Dodávateľ je oprávnený od Zmluvy odstúpiť, ak Odberateľ mešká s úhradou svojich záväzkov viac ako 14 dní po lehote splatnosti.
VIII. Záverečné a osobitné ustanovenia
Akékoľvek záväzky z tejto Zmluvy sú záväzné i pre právnych nástupcov zmluvných strán.
Zmluvné strany sa dohodli, že pre doručovanie písomností podľa tejto Zmluvy platia obdobne ustanovenia § 45 a nasl. Občianskeho súdneho poriadku.
Túto Zmluvu je možné meniť a dopĺňať iba písomným dodatkom podpísaným oboma zmluvnými stranami.
V ostatnom sa práva a povinnosti zmluvných strán riadia ustanoveniami Obchodného zákonníka a iných platných právnych predpisov.
Zmluva je vyhotovená v štyroch rovnopisoch, po dvoch rovnopisoch pre každú zmluvnú stranu.
Zmluvné strany si Zmluvu prečítali, jej obsahu porozumeli a na znak súhlasu s jej znením túto slobodne podpísali.
V Bratislave, dňa ............
Dodávateľ: Odberateľ:
Hlasovalo: 1196
dokazovanie dovolanie mediácia súdne poplatky odvolanie premlčanie dedenie náhrada trov konania exekúcia spotrebiteľ trovy konania ochrana osobnosti rekodifikácia judikatúra náhrada škody podielové spoluvlastníctvo úroky z omeškania bezpodielové spoluvlastníctvo manželov oslobodenie od súdnych poplatkov spotrebiteľská zmluva
Súdna rada rozhodne o pozastavení funkcie Maruniakovej a Cvikovej
Súdna rada v utorok na svojom riadnom zasadnutí rozhodne o návrhu ministra spravodlivosti Gábora ...
Cestovný pas nahlásený ako stratený sa po nájdení nepoužíva
Ak občan bezodkladne nenahlási stratu, odcudzenie, poškodenie alebo zneužitie cestovného pasu, ...
V pondelok bude Súdna rada opäť voliť predsedu Najvyššieho súdu SR
Súdna rada bude v pondelok opäť voliť predsedu Najvyššieho súdu SR.
Ústavný súd zákon o eKase nepozastavil. Bude posudzovať jeho ústavnosť
Ústavný súd (ÚS) SR prijal na ďalšie konanie návrh skupiny opozičných poslancov na ...
Komora exekútorov neregistruje za ostatné dva kalendárne roky žiadneho nového kolegu.
Lučanský: Prvý krok v boji proti korupcii bola nezávislá voľba šéfa PZ
Milan Lučanský zároveň očakáva, že novým spôsobom riadenia a iným štýlom postupov sa ...
Návštev: 11709151 | Pravidlá používania portálu | Napíšte nám | Tvorba web stránok, www.webcreators.sk | Webhosting - HostCreators | Admin